ཞོག་ཁོག་གཞུང་རྩད་རྒྱས་པར་ས་རྒྱུ་སོབ་ཏོ་མཁོ་བ་ཡིན།དེ་བས་ཞོག་ཁོག་དེ་ས་བདེ་བ་དང་ཆུ་གཏོང་བའི་ཆ་རྐྱེན་ཡོད་པ།ཆུ་འབུད་སླ་བ།འདེབས་སའི་ས་མཐུག་པ།ས་སོབ་པ་བཅས་ཀྱི་བྱེ་ས་བདམས་ན་རབ་ཡིན།སྟོན་བསྡུས་རྗེས་ས་ཞིང་ལ་ལོག་རྒྱག་པ་དང་ཤལ་བརྒྱབ་རྗེས་ཆོད་མ་ལས་དགོས།ཆོད་མའི་ཆེ་ཆུང་དང་མཐོ་དམའ་དེ་ས་དབྱིབས་དང་ཞིང་སའི་རླན་ས་ལ་བལྟས་ནས་ཐག་གཅོད་དགོས།ས་མཐོ་ཞིང་ཆུ་འབུད་སླ་སར་ཆོད་མ་ཆེན་པོ་ལས་པ་དང་།ས་དམའ་ཞིང་ཆུ་འབུད་དཀའ་སར་ཆོད་མ་ཆུང་ཆུང་ངམ་ཆོད་མ་ཆེན་པོ་ལས་དགོས།